Un piso submediterranio, en os puestos a on que la temperatura meya anyal ronde os 12 °C, con dominancia d'os caixicos de fuella marcescent (como lo dito Q. subpyrenaica) y mes que mes, pinars de pinastre (Pinus pinaster), especialment numerosas dende que a ixa especie la fízon servir como prencipal elemento de repoblación en os programas de reforestación en o sieglo XX. O buxo (B. sempervirens) ye mes freqüent en iste piso que no en o basal, pero tiene dificultat ta creixer en as formacions monoespecificas de P. pinaster (ixo ye, quasi siempre, espacios reforestaus) per lo que ye mes abundant como sotabosque en os caixicars. En os pinars, o sotabosque ye mes escaso, y puede no trobar-se-ie si que bells eixemplars d'especies de fabacias. L'agricultura, como en o caso anterior, ye de secano.